Oxynoemacheilus bergianus

Oxynoemacheilus bergianus er en fiskeart.

Denne smerlingen lever i hurtigstrømmende bekker og elver med grus- eller steinbunn. Arten er utbredt i nordvestlige Iran der den finnes i nedslagfeltet til øvre Sefid Rud og de endorheiske bassengene til Urmiasjøen og Namaksjøen. Avhengig av artsavgrensningen finnes den også i øvre Eufrat og Araks i Tyrkia, og i Lille Zab i Irak.

Tidligere ble Oxynoemacheilus bergianus ofte regnet som en underart av arten som nå heter Oxynoemacheilus angorae. I Kura og Araks lenger nord finnes Oxynoemacheilus bergi, som også er blitt regnet som en underart av O. angorae, men som nå ansees som en en godt definert art.

Oxynoemacheilus bergianus tilhører en gruppe med vid utbredelse også i Anatolia og øvre del av Eufrat og Tigris. En molekylærgenetisk studie fra 2022 viser at disse artene utgjør en klart avgrenset gruppe med ti klader. Det foreslås å regne O. banarescui, O. bergianus, O. fatsaensis og O. simavicus som gyldige arter. Oxynoemacheilus samanticus fra  Kızılırmak- og Seyhan-vassdragene, O. lenkoranensis fra nedslagsfeltet til Det kaspiske hav, O. erdali fra Eufrat, og O. longipinnis og O. parvinae fra nedslagsfeltet til Tigris betraktes som synonymer for O. bergianus.

I Çiçeks oversikt over ferskvannsfiskene i Midtøsten fra 2024 opprettholdes O. samanticus, O. longipinnis og O. parvinae som egne arter. O. erdali betraktes som et synonym for O. bergianus, og O. lenkoranensis som et synonym for O. bergi.

 Referanser 

 Litteratur 




 Eksterne lenker 


Kategori:Oxynoemacheilus
Kategori:Fisker formelt beskrevet i 1934